
O Ajakirja mistahes osade kopeerimine ilma allikale viitamata on keelatud 


Lugejale 
Siin ja praegu 


Võib-olla ainult üks inimene tuhandest oskab tõepoolest elada 
käesoleval hetkel. Suurem osa meist elavad 59 minutit tunnis 
minevikule mõeldes, igatsedes taga möödunud hetki, mil me olime 
-| rõõmsad või kahetsedes oma ebaõnnestumisi — mis on täiesti 
mõttetu. Sama mõttetu on ka mõelda tuleviku peale kas siis seda 
igatsedes või seda kartes. Minevikku ei saa enam tagasi, et seda 
muuta, ja iga hetk, mille me veedame mõeldes tulevikule ja seda ette 
planeerides, on raisatud aeg. On ainult üks maailm, praegune. On 
ainult üks hetk, kui me elame tegelikult, see on siin ja praegu 

Elame selle sõna tegelikus tähenduses võttes vastu kõik, mida see hetk meile pakub. 
See on hetk, mis ei kordu enam kunagi. Teeme siis sellest hetkest enda jaoks väärtusliku. 
Oma praeguse hetkega rajame endale teed tulevikku 


Neinar Kudevita <! 


Elu karussellis 


https: //www.hyvaterveys.fi/artikkeli/terveys/eroon huimauksesta 


Karusell keerleb peas. maailm kõigub ja teeb kukerpalle. Pearinglus on vastik 
tunne, kuid vaid harva on tegemist tõsise haigusega. 


Kui pearinglushoog tuleb, kaob igasugune arusaamine tasakaalust, maailm keerleb ja 
iiveldus on vältimatu. Tunne on, nagu oleksid tivoli kõige hullema kaadervärgi peal. Siiski 
jätkab maakera oma ettenähtud pöörlemist ja maa külgetõmbejõud eksisteerib edasi, kuid 
inimese tasakaalutunnetus aistib olematuid asju. 


— Pearinglus on väga tavaline ja vaid väga harva on küsimus mingist tõsisest terviserikkest, 
rahustab neuroloog Mikael Ojala. 


Tõsise terviserikke puudumist on raske meenutada siis, kui tasakaal on kadunud. Arsti 
ooteruumis on üsna tavaliselt vähemalt viis patsienti sajast pearingluse tõttu. Pearingluse 


põhjuse otsimine ja sellele ravi leidmine on keeruline, sest arstidki teavad asjast üllatavalt 
vähe. 
Pearinglus kaob tavaliselt ise. 


Tasakaalusüsteemi arendamine või selle pidev kasutamine on parim teraapia 
pearingluse puhul.Liikumisteraapia võib inimese meelest tunduda vastumeelsena, sest 
inimene väldib vaistlikult liikumist, kui tal esineb tasakaaluprobleeme. 


— Liigutused, mis tekitavad pearinglust, on tavaliselt kõige parem teraapia, sest need 
sunnivad ajul leidma uusi võimalusi kohanemiseks, põhjendab Ojala. 


Põhjus on tihti kõrvas, täpsemalt — sisekõrvas. 


Üle poolte tasakaaluhäirete taga on sisekõrv. Ajutegevusest tingitud pearinglus on aju 
vereringehäirete tulemus, kuid ka südame rütmihäired võivad seda tekitada. Paanikahäire 
tulemuseks on samuti pearinglus ja mõnikord leidub põhjus maailma kõikumisele hoopiski 
pingesolevatest kaelalihastest. Üsna sageli on põhjuseid rohkem, kui üks, eriti kui 
pearinglus püsib pikemat aega. 


Pearingluse ajal tavaliselt ei panda tähele muid sümptomeid, kui neid esineb, kuid nende 
märkamine on oluline samm põhjuse avastamisel. Nõrgenenud kuulmine ja ootamatult algav 
karussellitunne on tavaliselt pärit sisekõrvast. 


Kõneprobleemid seostuvad vereringeprobleemidega ja rütmihäire südamega. 

Pearinglus, millega koos esineb peavalu viitab sageli kaelaprobleemidele. Üsna sageli 

on pearinglushood seotud mõnede ravimitega, kuid neid ei esine peaaegu kunagi hommikuti 
enne ravimite manustamist. 


— Pearinglus ei ole tüüpiline sümptom ajukasvaja puhul, kõrvaldab Ojala patsientide 
hulgas levinud kartuse. Ka multiplex sclerosise puhul on pearinglus vaid harva esimene 
sümptom, kuigi pikemal haigusperioodil need võivad hakata esinema. 


Ojala saab hästi aru pearingluspatsientide kartusest, sest äge pearinglus muudab inimese 
teovõimetuks ja mõte, et tegemist on mingi tõsise tervisehäirega, on kerge tulema. Kartust 
leevendab teadmine, et suurem osa pearinglushoogudest on ohutu asendist tingitud 
pearinglus, mis on väga sagedane nähtus. 


— Asendist tingitud pearinglus ei ole veel see, kui voodist tõustes hetkeks silmade ees 
musteneb. Sellisel juhul võib olla tegemist madala vererõhuga, mille puhul veri ei jõua 
vajaliku kiirusega inimese ajju. Madal vererõhk, samuti, nagu kõrgegi, ei anna ennast kuigi 
sageli üldse tunda, sõnab Ojala. 


Ohoo, kas tõesti ohutu? 
Kuidas nii vastik vaevus võib olla ohutu, küsivad pearingluspatsiendid tihti arstidelt. 


— Healoomuline asendist tingitud pearinglus möödub tavaliselt ise ja selle jaoks on olemas 
väga lihtne teraapia, räägib Oulu Ülikooli kuulmiskeskuse peaarst Kyösti Laitakari 


Keeruliseks teeb asendimuutusest tingitud pearingluse see, et kui patsiendid saabuvad 
haiglasse, on pearinglus tavaliselt juba möödunud, ja pearingluse tegelik põhjus jääb selgeks 
tegemata. 


Asendist tingitus pearinglusele on omane karussellitunnet tekitav pearinglus, mis algab 
ootamatult ja liitub teatud asendivahetustega, nagu pikaliheitmine, küljelt küljele keeramine, 
püstitõusmine ja pealiigutamine. Pearinglus kestan paarist sekundist minutini ja lakkab siis. 
Kuigi pearinglus lakkab, võib iiveldus kesta kauem. 


— Asendist tingitus pearingluse puhul on sisekõrva ühte või enamasse poolringkanalisse 
kogunenud sade, mis annab sisekõrva tundlikele karvrakkudele vale informatsiooni asendist 
ja pealiigutustest, selgitab Laitakari. Tavaliselt on need sadestunud osakesed kinni 
geelitaolises aines, kuid võivad pääseda vabaks ja suunduda valesse kohta sisekõrvas. 
Healoomulise asendist tingitus pearingluse põhjustajat ei tunta täpselt. Tihti võib see esineda 
täiesti tervetel inimestel. 


— Küsimus on ilmselt tingitud vanenemisest. Kuid sama nähtus võib tekkida ka 
peavigastustest. Lööd täna pea vastu kapinurka ja homme sõidad karussellis, ütleb 
Laitakari. 


Asenditeraapia aitab 


Vaid väga harvade vaevuste puhul on olemas nii lihtsaid teraapiaid, kui healoomulise 
asendist tingitud pearingluse puhul. 


Teraapia põhinb sellel, et vastavate pea ja keha liigutustega suunatakse sade 
poolringkanalitest eemale lihtsa maa külgetõmbejõu abil. Liigutused sõltuvad sellest, 
millises poolringkanali osas sade on. Seda oskab kogenud arst leida, kui jälgib patsiendi 
silmaterade liikumist ja sellest, millised liigutused põhjustavad pearinglust. 


— Raskeks teeb selle teraapia see, et kasutatavad liigutused põhjustavad pearinglust ja 
iiveldust. Iiveldus võib olla nii raske, et kõiki liigutusi ei suudeta teha korralikult, mis 
tagaksid poolringkanalite tühjenemise sadetusest. 


Ilma teraapiat kasutamatagi pearinglushood lakkavad paari kuuga, kui juhuslikud 
pealiigutused eemaldavad sadestuse poolringkanalitest.Teraapiat kasutades on tulemus 
kiirem. Heal juhul piisab ühest seansist. 


On tõenäoline, et kui sadestust moodustavad osakesed on pääsenud liikuma, võib see 
protsess korduda uuesti. Jah, nii see ongi. Kuigi sellist pearinglust ei või takistada, on siiski 
paljud inimesed leiutanud enda jaoks hommikuvõimlemisega koos sellise liigutuste sarja, 
millega on võimalik hoida poolringkanalid puhtad. 


- Nende liigutuste pidev kordamine võib aidata üsna tõhusalt sellise pearingluse vormi all 
kannatavaid patsiente, tõdeb Laitakari. 


Mõnikord võib asendimuutusest tingitud pearinglus vaevata inimesi aastate kaupa. 
Sümptomid võivad olla tihti ebatüüpilised, kui aju on alustanud omapoolset tegevust 
nähtusega toimetulekuks. Laitakari räägib, et mõnikord kirjeldavad inimesed selliseid 


olukordi, mis esmapilgul on táiesti kokkusobimatud asendist tingitud pearinglusega. Náiteks 
kinnitatakse, et pearinglus tekib ainult tänaval käies. Põhjalikum uuring paljastab ka selle 
põhjuse. 


— Kui selliseid patsiente põhjalikult uurida, võib neil leida asendimuutusest tingitud silma 
tahtele allumatu liikumine ehk nüstagm. 


Survetunne kõrvas 


Asendist tingitud pearinglus on vaieldamatult esikohal pearingluse põhjustajana. 
Järgmiseks tuleb samuti pearinglust põhjustav haigus — Meniere i haigus, mis tekitab 
pearinglust umbes viiel inimesel tuhandest. 


Meniere i haiguse sümptomid on pearinglus, tinnitus ja kuulmislangus. Küllaltki tavaline 
on ka ajutine survetunne kõrvas. Meniere'i haiguse puhul on pearinglus tunduvalt pikem- 
paarikümnest minutist mitme tunnini. 


— Meniere'i haigus erineb teistest pearinglusega kaasnevatest haigustest selle poolest, et 
organism ei suuda vabaneda pearinglusest, kuna haigestunud kõrvast saabub pidevalt 
valesignaale aju tasakaalukeskusesse, mis ei suuda neid analüüsida, selgitab Mikael Ojala. 


Probleem tasakaalunärviga 


Isegi sellise suhteliselt sageda vaevusega, nagu seda on keskkõrvapõletik, võib liituda 
pearinglus. 


Pearinglust võib põhjustada ka tasakaalunärvi põletik. Selle sümptomiks on ootamatult 
algav pearinglus ja iiveldus. Kuulmislangust ei esine. Ka kõige ägdam pearinglus möödub 
paari päevaga ja olukord muutub normaalseks paari nädala jooksul. 


Kõige raskem kõrvaga seotud pearinglushaigustest on tasakaalunärvi kasvaja. Soomes 
leitakse neid umbes 50 ühe aasta jooksul. See põhjustab pearinglusest kõige sagedamini 
kuulmislangust. Selle avastamisel on abiks magnettomograaf. 


— Ehkki sisekõrva vigastus on jääv, kaob pearingluse tunne ja tasakaalutunnetus 
normaliseerub, kinnitab Ojala. 


Pinges kukal 


Kui inimesel on vanust üle 50 ja pingutuse tagajärjeks on pearinglus, on põhjust 
kahtlustada südame rütmihäireid. 


— Aju vereringe probleemid avalduvad harva ainult pearinglusena. Pearinglushoog võib 
küll olla esimene sümptom ajuvereringe häire või südame rütmihäire esinemisest. 
Pearingluse põhjaliku uuringu tulemusena võib neid haigusi diagnoosida, räägib Ojala. 


Kuklaprobleemidest tingitud pearinglust on keeruline uurida, kuid kogenud arstid oskavad 
enamasti ühendada kuklalihaste pingesolekut ja pearinglust ühise nimetaja alla. 


— Kui tasakaalusüsteem on korrast ära, püüab inimene peaaegu alati pingutada 
kuklalihaseid, mis võib põhjustada uue pearinglushoo, arutleb Kyösti Laitakari. 


Kuklast tulenev pearinglus ei meenuta karussellisõitu, vaid pigem kiikumist ning see ei 
alga ootamatult. Füsioteraapat abiks võttes on võimalik pearinglust märgatavalt vähendada. 
Edasine sõltub inimesest, kas ta järgib terapeudi soovitusi või eirab neid. Psüühikast 
tulenevate pearingluste hulka loetakse paanikahäire. Selle puhul tekib pearinglus mingi 
tegevuse või paiga tõttu, nagu järjekorras seismine, ülerahvastatud kaupluses viibimine, 
liiklusummikud jne. 


Mis on pearinglus? 


Kui pearinglus on möödunud, meenutab selle põhjuste kindlakstegemine salapolitseitööd. 

— Mitte alati ei ole päris selge, mida patsient mõtleb pearingluse all. Kas tegemist on 
karussellitundega, kas meenutab see rohkem kiikumist või kaob ümbritseva keskkonna 
tajumine hoopiski. Arsti ja patsiendi vahelise ühise keele leidmine võib olla keeruline, sest 
inimene seletab oma üleelamisi tavaliselt liialdatuna ja peab sageli pearingluseks mitmeid 
muid nõrkusetundeid ja ilminguid, mõtiskleb Laitakari. 


Erinevatest meeleelunditest saabuvad signaalid töödeldakse aju tasakaalukeskuses, ja 
muudes aju osades. Signaalidest tähtsaim on tasakaaluelunditest saabuvad signaalid, mis 
teatavad pealiigutustest. Teine osa signaalidest saabub peaasjalikult alajäsemetest ja kuklast 
ning need teatavad keha asendist ja liikumisest ruumis. Kolmandaks osaks 
tasakaalusüsteemis on nägemismeel. 


Need signaalid saabuvad aju tasakaalukeskusesse, kus neid võrreldakse omavahel. Kui 
need signaalid on omavahel vastuolus, on tulemuseks pearinglus. 


Tasakaalusüsteem on väga paindlik ja selle ühe osa vaegtoimise puhul võtavad ülejäänud 
selle ülesanded endale. Üldiselt saab inimene hästi hakkama, kui kolmest tasakaaluallikast 
kaks on tegutsemisvõimelised. 


Kõige halvem pearingluse puhul on see, et inimesel on komme loobuda liigutustest, 
mis toovad kaasa ebamugavustunde.— Aju ümberõppimine eeldab tasakaalusüsteemi 
ärritamist viimase piirini, kui inimene tunneb, et pearinglus on algamas. Pearinglus on 
märk sellest, et aju on asunud tegema parandusi tasakaalusüsteemis. Kui inimene ei aita 
sellele = kaasa, = mingit — paranemist ei toimu, annab Laitakari = nõu. 
Tasakaalutunnetus on midagi sellist, mida inimene õpib kogu oma elu jooksul. Kui keegi on 
sunnitud viibima voodis pikema aja jooksul, on voodist tõusmine üsna ebakindel, sest 
tasakaalu tuleb uuesti hakata harjutama. 


Eemalda kartus 


Mikael Ojala tuletab meelde, et pearinglusega kaasnev lootusetuse tunne põhjustab 
kergelt psüühilisi lisavaevusi.— Laias laastus igale neljandale healoomulise asendist 


tingitud pearingluse all kannatavale lisandub muude vaevuste kõrval ka psüühiline 
lisasümptom. Katse saada hakkama puuduliku tasakaaluga nõuab inimselt palju energiat, 
mitte tulemusena pearingluse all kannatavad inimesed väsivad ruttu või tekib neil 
paanikahäiretega sarnanev nähtus, räägib Ojala. Aju magnettomograafia ei aita selle 
väljaselgitamises, kuid mõnikord on see patsiendi meelerahu saavutamiseks vajalik. 
Tänapäevase magnettomograafi abil on võimalik teha kindlaks ajus toimunud muutusi. 


— Kui mistahes uuring aitab kaasa kartuse võitmisele, on seda põhjust ka teha. 
Teadmatus on haigusest hullem 


Pearinglus tervel inimesel 


e liigse leilivõtmise või suure pingutuse tulemus 
e vedelikupuudus 

e vererõhu muutus näiteks toolilt tõustes 

e organismi soolasisalduse vähenemine 


Pearinglust võimendab 


* alkohol 

e kohv 

e tubakas ja selle versioonid 
e kiirustamine, stress 


Pearinglust parandab 


e Piisav ööuni 

* lõdvestusharjutused 

e D-vitamiin 

e omega-3-rasvhapped 

e tasakaaluharjutused ehk tasakaalusüsteemi árritamine 
e liikumine, lihaste ja liigeste tervise eest hoolisemine 


Eelnevale lisaks. Jalutamine, jooksmine jooga, tai chi ja sport üldiselt on suurepärased 
vahendid tasakaalu harjutamiseks. Kõikvõimalikud trenaZöörid nagu  stepperid, 
velotrenažöörid, sõudeseaded ei ole menieerikule kasuks, sest nendel treenimine ei arenda 
tasakaalu. Seevastu kõik, mis on seotud liikumisega, on kasulik. Liitu võimlemisrühmadega, 
kus harrastatakse joogat, aeroobikat asahit või tai chi-d. Tegele regulaarselt liikumisega. Kui 
sa ei taha osaleda rühmade töös, võid muretseda endale aeroobikat või joogat õpetavaid 
DVD plaate ja harjutada nende järele kodus juhendava video saatel. Kuid ole siiski 
ettevaatlik. Kuigi igapäevane liikumine on kasulik, pea enne alustamist nõu arsti või 
füsioterapeudiga, kes annab nõu, milliseid harjutusi ja kui kaua teha. 


http://curingtinnitus.org/tinnitus-symptoms 


Eneseabi tinnituse puhul 


Vaatame siin millised võivad olla sümptomid, millised esinevad tinnituse all kannatavatel 
inimestel, et saaksite enda olukorda hinnata. Selliselt saate ise otsustada kas teil võib olla 
vajadust vestelda arstiga oma seisundist. 


Kas teie tinnitusel näib olevat mingi konkreetne põhjus? On palju inimesi, keda tinnitus 
häirib, kuid samas on ka võimalusi sellega hakkama saada. Kui te hakkate kuulma tinnitust, 
peate jääma rahulikuks. Tavaliselt ei viita see millelegi tõsisele, kuid on arusaadav, et te 
tahate saada teada selle põhjust. Kui tinnitus püsib, võtke ühendust arstiga. Isegi kui arsti 
külastus on vajalik, jääge oma üldise tervise huvides rahulikuks. Nagu öeldud, tinnitus ei 
kujuta endast mingit füüsilist ohtu. 


Eelkõige vältige olukordi, kus te peate viibima mürarikkas keskkonnas. Kui vali müra on 
vältimatu, kandke kõrvaklappe. Tinnitust võib põhjustada või süvendada pidev kokkupuude 
müraga. Tähtis on hoiduda edasistest kahjustustest.. See ettevaatusabinõu võib samuti aidata 
hoiduda tinnituse halvenemisest teatud olukordades, mis tavaliselt võimendavad tinnitust. 
Kui teie arst ütleb, et teie tinnitust ei ole võimalik leevendada, siis võite esitada sama 
küsimuse mõnele teisele arstile. Mõned arstid ei ole piisavalt teadlikud tinnituspatsiendi 
seisundist ega suuda pakkuda korralikku ravi, samas kui teised arstid teavad sellest rohkem. 
Ärge köhelge, vaid küsige ka teisi arvamusi.. 


Veenduge, et jääte rahulikuks ja ärge närveerige, kui hakkate kuulma tinnitust emmas- 
kummas kõrvas. See ei pruugi olla midagi olulist ja tavaliselt pole see märk sellest, et 
midagi tõsist on teiega juhtunud. Isegi kui tinnitus aeg-ajalt väheneb või lakkab mõneks 
ajaks, on siiski mõttekas külastada arsti. 


Kui teie tinnitus on püsiv, võib olla kasulik osaleda kognitiivses teraapias. Selline teraapia 
õpetab teile, kuidas mitte keskenduda tinnitusele. Koostöö professionaalse terapeudiga võib 
olla tõhus viis suunata oma jõupingutusi depressioonist vabanemisele, mida tinnitus võib 
kaasa tuua. See on hea meetod tinnitusega toimetulekuks. Kui lubate tinnitusel teie 
käitumist ja meelelaadi kontrollida, on raske elada normaalset elu. 


Kujundage rutiiniks sooritada igal õhtul enne magamaminekut rahustavaid tegevusi. 
Paljudel tinnituse all kannatavatel inimestel esineb probleeme. Üks neist on uinumine. 
Proovige teha enne voodisseminekut kergeid venitusharjutusi, seejärel hingake mõned 
minutid võimalikult sügavalt ja ühtlaselt. Teie vererõhk peaks selle tulemusena olema 
madalam ja keha on valmis lõõgastuma. 


Kui teil on tinnitus, peate kaaluma tehnikate kasutamist, mis aitavad teil lõõgastuda. 
Jooga ja meditatsioon on kaks suurepärast võimalust. Tinnitus muutub sageli hullemaks 
stressi või vererõhku suurendavate tegurite mõjul. Kui harrastate meditatsiooni või joogat, 


lódvestate kogu oma keha, váhendades seega vóimalust, et teie tinnitus valjeneb. 
Tinnitusega on võimalik elada tervet ja õnneliku elu. Mõned inimesed peavad tinnitusega 
elama väga pikka aega, teised on sellega kokku puutunud alles lühikese aja jooksul. Mida 
varem alustada tinnitusega harjumist, seda kauem on teil võimalik elada täisväärtuslikku 
elu. 


Ärge arvestage, et teie arst alati mäletab, et teil on tinnitus; meenutage seda talle aeg-ajalt. 
Tinnituse jaoks on ravimiturul rohkem kui 200 erinevat ravimit, millest paraku suuremal 
osal ei ole mingit mõju. Kuid samas on olemas ka ravimeid, mis võivad pikemaajalisel 
tarvitamisel põhjustada tinnituse halvenemist. Kui teie arst on teadlik teie probleemidest, 
tagab see, et ta ei määra teile midagi, mis halvendaks olukorda. 


Otsige teisi tinnituse põdejaid, kellega rääkida. Mitme veebipõhise tugigrupi liikmete või 
kohalike gruppidega liitumine võivad aidata stressi leevendada ja pakkuda teile vajalikku 
tuge Kui leiate kedagi, kes on kogenud samasuguseid probleeme ja kes jagavad oma 
kogemust, saate kasutada seda. Nii võite omakorda saada tugiisikuks ka teistele. 
Kui teie tinnitus häirib teid, kuulake alati vaikset muusikat või mõõduka helitugevusega 
telerit. Olge seejuures ettevaatlik helitugevusega. Pidage meeles, et selline taustamuusika on 
mõeldud pigem raviks, kui kuulamiseks. Võite põhjustada endale kahju, kui keerate 
helivaljuse liiga suureks. Taustaheli ei tohi täielikult katta tinnitust. Kui teil tuleb viibida 
mürarikkas keskkonnas peate kasutama kuulmiskaitseid. 


Räägime Meniere i haiguse ravivõimalustest 


Tänapäevased ravivõimalused 


Labürintektoomia 


Tasakaalunärvi läbilõikamine 


Kortisoon , Gentamútsiin 


Kompressioonteraapia 


Barokambriteraapia i in 
Kirurgiline 

Vedelikku eemaldavad ravimid 
Primperan, Stemetil, Betahistiinid 


Soolavaene dieet . Konservatiivne 


Jalgimine 


Meniere i haiguse jaoks ei ole hetkel veel olemas ravivöimalusi. Selle korvamiseks 
kasutatakse mitmeid sümptomeid leevendavaid meetodeid, mis siiski ei taga täielikku 
tervenemist. Kuna haigus on väga individuaalne, siis ei saa kinnitada, et kõik loetletud 
meetodis mõjuksid kõigile inimestele ühtemoodi. 


1. Labürintektoomia seisneb sisekörva täielikus eemaldamises, mille puhul 
kõrvaldatakse probleemne tasakaaluelund. Kogu tasakaalutunnetus jääb teise, terve 
sisekõrva kanda. Seda tehakse juhul, kui üks kõrv on kaotanud kuulmise täielikult. 
Tavaliselt kestab operatsiooniga kaasnev iiveldus ja tasakaalupuudus paar nädalat. 
Vanematel inimestel on raskem tagajärgedega harjuda. Operatsiooni ajal on oht vigastada 
näo miimikat kontrollivat närvi, mis kulgeb kõrvuti kuulmis- ja tasakaalunärviga. 
Protseduur sooritatakse viimase võimalusena. Tänapäeval on sellest üldjuhul loobutud. 


2. Tasakaalunärvi läbilõikamine 


Selle meetodi puhul lõigatakse läbi aimult tasakaalunärv. Ohud on samad, nagu 
labürintektoomia puhul. Kuulmine haigestunud kõrvas säilib. 


3. Kortisooni või gentamütsiini süstimine keskkõrva. 


Tänapäeval kasutatakse peamiselt gentamiitsiini. See meetod on kasutusel siis, kui 
pearinglussümptomid osutuvad väga rasketeks ja muud abinõud ei mõju. Seda kasutatakse 
siis, kui kuulmislangus haiges kõrvas on juba suur. Gentamütsiin nõrgendab tasakaalunärvi 
tundlikust. Negatiivse kõrvalmõjuna on kuulmislanguse suurenemine, mis võib lõppeda 
kõrva täieliku kurdistumisega ja vanemate inimeste puhul raskus harjuda muutunud 
tasakaalutunnetusega. 


4. Šunt 


Meniere i haiguse põhjustajaks peetakse liigse vedeliku kogunemist sisekõrva. Selle 
eemaldamiseks paigaldatakse läbi kuulmekile peenike toruke. Paljud arstid peavad seda 
ettevõtmist täiesti kasutuks samas, kui teised räägivad sellest, kui ainsast kergendust toovast 
operatsioonist. Selle meetodi miinuseks on see, et torukese ots kasvab aja jooksul kinni ja 
operatsiooni tuleb korrata. 


5. Kompressiooniteraapia. 


Nimetatakse ka seadme nimetusest tulenevalt Meniett-teraapiaks või pneumaatiliseks 
massaažiks. Selle puhul saadab väike aparaat voolikute kaudu suruõhuimpulsse kõrva 
kuulmekanalisse. Seade sarnaneb oma põhimõttelt akvaariumipumbale, kuid on sellest 
mitukümmend korda kallim. Kasuteguri kohta puudub informatsioon. 


6. Barokambriteraapia 


Selle puhul kasutatakse tuukrite jaoks väljatöötatud hermeetiliselt suletavat seadet, milles 
hoitakse ülerõhku. Abivajaja viibib selles teatud aja jooksul. Mõned inimesed on kinnitanud, 
et nad on sellest abi saanud, kuid meditsiinilised uuringud ei kinnita seda. 


7. Vedelikku eemaldavad ravimid. 


Sellega püütakse vähendada liigse vedeliku tekkimist sisekõrvas. Jällegi puudub arstide 
hulgas üksmeel selle otstarbekusest. 


8. Primperan, Stemetil, Betahistiinid 


Viimasesse gruppi kuuluvad ravimid. Neist betahistiine tuntakse meil Betaserci nime all 
ja on ka ainus ravim, mida arstid meeleldi välja kirjutavad. Tegelikult ei ole sellel ravimil 
mingit ravivõimet ja näiline positiivne tulemus kuulub platseebo ehk sisendatud tulemuse 
alla. Primperan ja eriti Stemetil seevastu on näiteks Soomes laialt kasutusel ja neist on ka 
tõepoolest kasu, kuigi mitte ravi mõttes, vaid sümptomite leevendajana. Stemetil on ka 
Eestis saadav. Seda tule lihtsalr arsti käest nõuda. 


9. Soolavaene dieet 
Kõige lihtsamalt teostatav. Mõjub positiivselt kogu organismile. 


Heinar Kudevita 


Loeng Pólvas 


29. novembril toimus loeng Meniere'i haigusest ja kuulmisest Põlva Páevakeskuses. 
Kuulama oli kogunenud 25 inimest, enamasti eakad. Loengu vastu tunti suurt huvi ja 
küsimusi esitati palju. On selgelt näha, et seda teemat ei ole piisavalt palju käsitletud 

Põlva linn pakkus meeldivaid elamusi alates hubasest hotellist, suurepärasest restoranist 
kuni õhtuse jalutuskäiguni. Põlva on koht, kuhu tahaks alati tagasi minna. 


Mor Pasa 


